
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS ODRIE, TË QARKUT TË GJIROKASTRËS
 
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Odrie, të qarkut të Gjirokastrës, sipas lidhjes nr.1, që i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Odrie, të qarkut të Gjirokastrës,  miratuar me vendimin nr.701, datë 19.10.2007 të Këshillit të Ministrave “Për miratimin e listës së inventarit të pronave të paluajtshme shtetërore në komunën Odrie të qarkut të Gjirokastrës”.
2. Ngarkohen Ministria e Brendshme dhe komuna Odrie për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha

Komuna Odrie									Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1,2,4,5,6,8,9,11,12,13,15,16
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	3,7,10,14,17,75,76,83,84,
89,92,95,96
(vetëm kanalet e treta)
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi

	18-23
	Prona që përdoren për realizimin e funksioneve në fushën e zhvillimit ekonomik
	Në pronësi

	24 - 26
	Prona që përdoren për realizimin e veprimtarive social-kulturore e sportive
	Në pronësi

	27 -29
	Prona që përdoren për realizimin e funksioneve në fushën e shëndetit publik
	Në pronësi

	30
	Prona që përdoren për realizimin e funksioneve në fushën e administratës
	Në pronësi

	31 -38
	Varrezat publike
	Në pronësi

	39 – 44
	Prona që përdoren për realizimin e programeve arsimore
	Në pronësi

	45 – 62 (vetëm trojet)
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në përdorim

	45 – 62 (vetëm sheshet)
	Infrastrukturë (sheshe, lulishte dhe shërbime publike)
	Në pronësi

	98 – 100
	Infrastrukturë (rrugë vendore)
	Në pronësi

	101 - 102
	Prona që përdoren për ushtrimin e funksioneve në fushën e ujësjellës-kanalizimeve
	Në pronësi



